**EGYÜTTMŰKÖDÉSI MEGÁLLAPODÁS**

Szakmai gyakorlati képzési feladatok ellátására

Amely létrejött egyrészről az

**Óbudai Egyetem (ÓE)**

**… Kar**

Székhely: 1034 Budapest, Bécsi út 96/b

Elérhetőség:

Adószám: 19308760-2-41

Bankszámlaszám: 10300002-13268139-00014901

Statisztikai számjel: 19308760 8542 563 01

Intézményi azonosító: FI 12904

Képviseletre jogosult:

Felelős, kapcsolattartó:

Továbbiakban **Felsőoktatási intézmény,**

Másrészről a

Székhely:

Elérhetőség:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Képviseletre jogosult:

Kapcsolattartó:………………………………

Továbbiakban **Szakmai gyakorlóhely** között.

1. **Az együttműködési megállapodás tárgya:**

Felek egyetértően nyilatkoznak arról, hogy a Felsőoktatási intézmény és a Szakmai gyakorlóhelya Felsőoktatási intézmény hallgatóinak szakmai gyakorlata biztosítására egymással együttműködési megállapodást kívánnak kötni.

A Szakmai gyakorlóhely A nemzeti felsőoktatásról szóló 2011. évi CCIV. törvény (a továbbiakban: Nftv.) és A szakképzési hozzájárulásról és a képzés fejlesztésének támogatásáról szóló 2011. évi CLV. törvény (a továbbiakban: Szht.), valamint a Kormány 230/2012. (VIII. 28) rendelete (a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről) alapján a Felsőoktatási intézmény hallgatói számára gyakorlati képzést szervez.

Szakmai gyakorlat a képzésnek azon része, amely a felsőoktatási szakképzési, az alapképzési, a mesterképzési szak képzési és kimeneti követelményeiben meghatározott időtartamban a szakképzettségnek megfelelő munkahelyen és munkakörben lehetőséget nyújt a megszerzett tudás és a gyakorlati készségek együttes alkalmazására, az elméleti és gyakorlati ismeretek összekapcsolására, a munkahely és munkafolyamatok megismerésére, a szakmai kompetenciák gyakorlására.

**A gyakorlati képzés** a gyakorlatigényes alapképzési szak keretében folytatott gyakorlati képzés részeként szervezett minden olyan oktatási forma, amely a hallgatókat valamely munkakör ellátásához szükséges készségek, képességek és ismeretek megszerzésére készíti fel, és amelyeket a hallgatók az intézményben vagy azon kívül, a munkavégzéshez hasonló feltételek között, a szükséges eszközökön sajátítanak el, azzal hogy a szükséges eszközök minimumát a szakmai és vizsgakövetelmények, a képzési és kimeneti követelmények tartalmazzák, és a képzés az ehhez szükséges képzési programok alapján folyik.

1. **Az együttműködés módja:**

A Szakmai gyakorlóhely a Felsőoktatási intézmény **………………………………. (szak, képzési szint)** képzésen részt vevő hallgatóit, az előzetesen egyeztetett időszakban, bontásban és létszámban fogadja.

A Szakmai gyakorlóhely által előzetesen felajánlott hallgatói létszámokat és gyakorlati témákat a felek képviselői írásban rögzítik.

A besorolás utáni pontos létszámokat, a hallgatók adatait és a választott témákat tartalmazó listát a felek képviselői szintén írásban rögzítik.

1. **A szakmai gyakorlat célja** a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyageszköz- technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.
2. **A szakmai gyakorlat helyszíne és időtartama:**

A szakmai gyakorlat a Szakmai gyakorlóhely székhelyén, vagy valamely telephelyén zajlik a Szakmai gyakorlóhely szakembereinek felügyeletével, és irányításával. A szakmai gyakorlat időtartama minden esetben megegyezik a képzési programban szereplő időtartammal.

A szakmai gyakorlat időtartamát (kezdő és befejező időpontját), esetleges szakaszait, azok kezdő és befejező időpontját, valamint a Szakmai gyakorlóhelyen a szakmai gyakorlaton részt vevő hallgatók szakonként és munkarendenként meghatározott létszámát ezen szerződés melléklete tartalmazza.

1. **A Felsőoktatási intézmény kötelezettségei** a szakmai gyakorlat megszervezésével kapcsolatban az alábbiak:

* a Szakmai gyakorlóhellyel együttműködve a szakmai gyakorlatban részt vevő hallgatók kiválasztása,
* a szakmai gyakorlathoz szükséges adatok, információk Szakmai gyakorlóhely számára történő megküldése,
* a hallgatók tanulmányi módszertani irányítása,
* intézkedés a gyakorlat során felmerülő problémák megoldásában,
* a szakmai készségek, képességek komplex fejlesztési folyamatában a Szakmai gyakorlóhely értékelése alapján a gyakorlati kompetenciák értékelését,
* felelősséget vállal a hallgatók teljes képzéséért és az annak részét képező szakmai gyakorlatért.

1. **A Szakmai gyakorlóhely feladatai** a szakmai gyakorlat megszervezésével kapcsolatban az alábbiak:

* a hallgatói munkaszerződés hallgatóval történő megkötése, az Nftv. 44. § (3b) bekezdésének figyelembevételével,
* a hallgató tanulmányainak megfelelő szakterületen történő foglalkoztatása,
* a szakmai gyakorlat folytatásához szükséges hely, eszköz, védőfelszerelés biztosítása,
* a szakmai gyakorlati tevékenység szakmai felügyelete, irányítása,
* a hallgatók Nftv. 44. § (3), (3a) vagy (3b) bekezdései szerinti díjazása,
* a hallgatók elsajátított szakmai tudásának, kompetenciáinak írásban történő értékelése.

1. **A hallgatók szakmai és egyéb kötelezettségei:**

A megjelölt időszakban a Szakmai gyakorlóhely munkarendjének betartása mellett teljesítik a szakmai gyakorlati feladatot a részükre kijelölt munkahelyen.

A végzett munkáról napi bontású munkanaplót vezetnek, a szakmai gyakorlat végén 5-10 oldalas beszámolót készítenek.

A hallgató köteles a szakmai gyakorlat során tudomására jutott üzleti titkot megőrizni. Ezen túlmenően sem közölhet illetéktelen személlyel olyan adatot, amely szakmai gyakorlatával összefüggésben jutott a tudomására, és amelynek közlése a Szakmai gyakorlóhelyre vagy más személyre hátrányos következménnyel járhat.

1. **A hallgatók díjazása:**

A szakmai gyakorlatra kötelezett hallgató az Nftv. 44. § (1) bekezdés a) pontja szerinti szakmai gyakorlóhellyel kötött hallgatói munkaszerződés alapján végezhet munkát. A hallgatót ez esetben díjazás illetheti. A hallgatót a hat hét időtartamot elérő egybefüggő gyakorlat esetén díjazás illeti, melynek mértéke havonta legalább a kötelező legkisebb munkabér (minimálbér) hatvanöt százaléka. A díjat a Szakmai gyakorlóhely fizeti.

Amennyiben a szakmai gyakorlatra kötelezett hallgató az Nftv. 44. § (1) bekezdés a) pontja szerinti szakmai gyakorlóhelye költségvetési szerv, akkor a szakmai gyakorlatra hallgatói munkaszerződés és díjazás nélkül is sor kerülhet. A hallgatót ez esetben is megilletik mindazon jogok, amelyeket a munka törvénykönyve biztosít a munkavállalók részére, illetve a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet 17. § (3) bekezdésében foglaltakat megfelelően alkalmazni kell. A gyakorlati képzésben részt vevő hallgatóval e tevékenységére tekintettel a Kormány által meghatározott feltételekkel megállapodást kell kötni.

Amennyiben a szakmai gyakorlatra kötelezett hallgató az Nftv. 44. § (1) bekezdés a) pontja szerinti szakmai gyakorlóhellyel foglalkoztatásra irányuló jogviszonyban áll, az (1) bekezdés a) pontja szerinti hallgatói munkaszerződést nem szükséges megkötni.

1. **A hallgatói munkavégzés feltételei:**

* A szakmai gyakorlaton történő munkavégzés során munkavállalón a hallgatót, munkáltatón a szakmai gyakorlatot biztosítót, munkaviszonyon a hallgatói szerződés alapján létrejött munkaviszonyt kell érteni.
* A hallgatói munkaszerződés alapján munkát végző hallgató foglalkoztatása során

1. éjszakai munka, valamint rendkívüli munkaidő nem rendelhető el,
2. a hallgató napi munkaideje nem haladhatja meg a nyolc órát, munkaidőkeret alkalmazása esetén legfeljebb egy heti munkaidőkeretet lehet elrendelni,
3. a hallgató számára legalább tizenkét óra tartalmú napi pihenőidőt kell biztosítani,
4. próbaidő nem köthető ki,
5. a munka törvénykönyve 105. § (2) bekezdésében és 106. § (3) bekezdésében foglaltak nem alkalmazhatók.
6. **Az együttműködési szerződés végrehajtásának koordinálásában**

A Felsőoktatási Intézmény intézményi felelőse:

név:

postacím:

telefon:

e-mail:

A Szakmai gyakorlóhely szakmai felelőse:

név: ………………………………………….

elérhetőség: …………………………………

A szerződésben megfogalmazott együttműködés megvalósulása érdekében a kijelölt képviselők járnak el, de a szerződés módosítása, felmondása az azt aláíró képviselők hatásköre.

1. Jelen szerződést a felek (a megfelelő rész aláhúzandó)

* határozatlan időre kötik vagy
* határozott időre kötik, amelynek időtartama: 20… év ……..hó …….naptól 20… év ……… hó ………..napig tart,

amely a szerződő felek cégszerű aláírásával lép hatályba. Jelen szerződést bármelyik fél 30 napos határidővel mondhat fel. A szerződés a felek egyetértésével módosítható. Az együttműködési megállapodás megszűnik, amennyiben a szakmai gyakorlóhelyet az országos gazdasági kamara törli a nyilvántartásából. Erről a Szakmai gyakorlóhelynek a Felsőoktatási intézményt értesítenie kell.

1. A jelen szerződésben nem szabályozott jogi kérdésekben a szakképzési hozzájárulásról és a képzés fejlesztésének támogatásáról szóló 2011. évi CLV. törvény, a munka törvénykönyvéről szóló 2012. évi I. törvény, a Ptk. vonatkozó szabályai, szakmai és szervezési kérdésekben a Felsőoktatási intézmény honlapján szereplő, a szakmai gyakorlat lebonyolításával foglalkozó Tanulmányi ügyrend szabályzat az irányad
2. Amennyiben a Szakmai gyakorlóhely szakképzési hozzájárulási kötelezettségét gyakorlatigényes alapképzési szak keretében szervezett szakmai gyakorlattal kívánja teljesíteni a 2011. évi CLV. törvény 5. §-nak ca) pontja alapján, miszerint: „A szakképzési hozzájárulás teljesíthető az az államilag támogatott létszám tekintetében gyakorlatigényes alapképzési szak keretében szervezett szakmai gyakorlattal, amennyiben a szakmai gyakorlatra külső képzőhelyen, a hallgatóval kötött hallgatói munkaszerződés alapján kerül sor.”, akkor a csökkentő tétel számítását a 280/2011. (XII. 20) Korm. rendelet határozza meg.

Budapest, 20…

|  |  |
| --- | --- |
| Felsőoktatási intézmény részéről: | Szakmai gyakorlóhely részéről: |
| …………………………………… | …………………………………… |
| dékán | szakmai gyakorlóhely képviselője |

Javaslattevő intézet:

……………………………………….

intézetigazgató

**EGYÜTTMŰKÖDÉSI MEGÁLLAPODÁS**

Szakmai gyakorlati képzési feladatok ellátására

**1. számú melléklet**

**Szakmai gyakorlat helyszíne:**

Székhely:

Elérhetőség:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Kapcsolattartó:

**Telephely:………………………………**

**Szakmai gyakorlatos hallgatókat gondozó intézet:**

**Szakmai gyakorlaton részt vevő hallgatók:**

|  |  |  |  |  |  |
| --- | --- | --- | --- | --- | --- |
|  | Hallgató neve,  Neptun kódja,  szakja és  elérhetősége | Gyakorlat témája | Gyakorlati időszak kezdete | Gyakorlati időszak vége | Gyakorlatban eltöltött hetek száma |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |

|  |  |
| --- | --- |
| Felsőoktatási intézmény részéről: | Szakmai gyakorlóhely részéről: |
| ……………………………………  intézetigazgató | ……………………………………  szakmai gyakorlóhely képviselője |